Pericallis

Pericallis appendiculata
 Pericallis aurita
 Pericallis cruenta
 Pericallis echinata
 Pericallis hadrosoma
 Pericallis hansenii
 sineraria (P. × hybrida)
 Pericallis lanata
 Pericallis malvifolia
 Pericallis menezesii
 Pericallis multiflora
 Pericallis murrayi
 Pericallis papyracea
 Pericallis steetzii
 Pericallis tussilaginis
 Pericallis webbii

Pericallis er ei slekt i kurvplantefamilien som er endemisk for Makaronesia. Disse plantene ble tidligere regnet til den kosmopolitiske svineblomslekta (Senecio) eller den afrikanske slekta Cineraria.

Artene er flerårige urter eller busker. Bladene er håndnervede og sitter spredt langs stengelen. Kurvene er samlet i halvskjermer. De har ett lag med kurvdekkblad og som regel både tunge- og rørkroner. Blomstene kan være hvite, blålige, rosa eller purpur, men aldri gule.

På Kanariøyene vokser elleve arter som er endemiske for ei øy, og to, P. tussilaginis og P. appendiculata, som finnes på flere øyer. En av disse artene forekommer i furuskogene sørøst på Tenerife og er ikke vitenskapelig beskrevet. Madeira har to arter, P. aurita på hovedøya og P. menezesii på Porto Santo. På Azorene vokser P. malvifolia med to underarter på seks av de ni hovedøyene.

Pericallis kan vokse i mange ulike habitater. På Kanariøyene finnes ulike arter i kystvegetasjon, termofil skog, laurbærskog, kanarifuruskog og områder som er forstyrret av menneskelig aktivitet. De forvedede artene vokser med ett unntak bare i laurbærskog, og tre av dem har en svært begrenset utbredelse.

Prydplanten sineraria (Pericallis × hybrida) er utviklet fra arter i denne slekta.

Litteratur

Eksterne lenker 

 

Kurvplantefamilien
Makaronesias endemiske flora